CELEX: 62012CN0284
Language: fi
Date: 2012-06-07 00:00:00
Title: Asia C-284/12: Ennakkoratkaisupyyntö, jonka Oberlandesgericht Koblenz (Saksa) on esittänyt 7.6.2012 — Deutsche Lufthansa AG v. Flughafen Frankfurt-Hahn GmbH

8.9.2012   
            
            
               FI
            
            
               Euroopan unionin virallinen lehti
            
            
               C 273/4
            
         Ennakkoratkaisupyyntö, jonka Oberlandesgericht Koblenz (Saksa) on esittänyt 7.6.2012 — Deutsche Lufthansa AG v. Flughafen Frankfurt-Hahn GmbH
   (Asia C-284/12)
   2012/C 273/05
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht Koblenz
   
      Pääasian asianosaiset
   
   
      Valittaja: Deutsche Lufthansa AG
   
      Vastapuoli: Flughafen Frankfurt-Hahn GmbH
   
      Ennakkoratkaisukysymykset
   
   
               1)
            
            
               Vaikuttaako komission päätös — jota ei ole riitautettu — aloittaa SEUT 108 artiklan 3 kohdan toisessa virkkeessä tarkoitettu muodollinen tutkintamenettely siten, että komission kyseisessä päätöksessä ilmaisema kanta, joka koskee sitä, onko riidanalaista toimenpidettä pidettävä tukena, sitoo kansallista tuomioistuinta, jonka käsiteltäväksi on saatettu kanne, jolla vaaditaan maksettujen suoritusten takaisinperimistä ja vastaisten suoritusten lopettamista?
            
         
               2)
            
            
               Jos ensimmäiseen kysymykseen vastataan kieltävästi:
               Onko direktiivin 2006/111/EY (1) 2 artiklan b alakohdan i alakohdassa tarkoitetun julkisen yrityksen, joka hallinnoi lentokenttää, toteuttamia toimenpiteitä pidettävä valtiontukia koskevan lainsäädännön kannalta SEUT 107 artiklan 1 kohdassa tarkoitettuina valikoivina toimenpiteinä ainoastaan sillä perusteella, että ne hyödyttävät ainoastaan kyseistä lentokenttää käyttäviä lentoyhtiöitä?
            
         
               3)
            
            
               Jos toiseen kysymykseen vastataan kieltävästi:
               
                           a)
                        
                        
                           Onko katsottava, ettei valikoivuutta koskeva peruste täyty silloin, kun lentokenttää hallinnoiva julkinen yhtiö tarjoaa avoimesti samat ehdot kaikille lentoyhtiöille, jotka päättävät käyttää kyseistä lentokenttää?
                        
                     
                           b)
                        
                        
                           Onko asia näin silloinkin, kun lentokenttätoiminnan harjoittaja noudattaa tiettyä liiketoimintamallia (tässä tapauksessa yhteistyö niin sanottujen halpalentoyhtiöiden kanssa) ja kun kyseisen asiakaskunnan mukaan mukautetut käyttöä koskevat ehdot eivät samalla tavoin houkuttele kaikkia lentoyhtiöitä?
                        
                     
                           c)
                        
                        
                           Onko toimenpidettä joka tapauksessa pidettävä valikoivana silloin, kun yksi lentoyhtiö edustaa vuosien ajan merkittävää osaa lentokentän matkustajaliikenteestä?
                        
                     
         
      (1)  Jäsenvaltioiden ja julkisten yritysten välisten taloudellisten suhteiden avoimuudesta sekä tiettyjen yritysten taloudellisen toiminnan avoimuudesta 16.11.2006 annettu komission direktiivi 2006/111/EY (EUVL L 318, s. 17).